'તમે ધારો છો એટલું એ કામ સરળ નથી. વિભાને અન્ડર એસ્ટિમેટ કરવાની ભૂલ ના કરતા.' શાલિનીએ પતિને સચ્ચાઇનું ભાન કરાવ્યું. 'હું તો એની સાથે રહીને મોટી થઇ છું એટલે એની રગેરગને ઓળખું છું. વિશ્વાસ પડે તો વરસી પડે. હું એની માજણી બહેન નથી, સાવકી બહેન છું તોય એણે મને ફૂલની જેમ સાચવેલી. નાનપણમાં ધીંગામસ્તીમાં આદિત્ય અને ભાસ્કર મને હેરાન કરે ત્યારે વિભો મારી ઢાલ બનીને ઊભો રહેતો, પણ ખિજાય ત્યારે આખું ઘર માથે લેતો હતો.'